ยิ้มรับเงินเดือน! “ปตท.-บางจาก” ลดราคาน้ำมันทุกชนิด 50 สต. เว้นE85 ลง 30 สต. มีผลพรุ่งนี้
ยิ้มรับเงินเดือน! "ปตท.-บางจาก" ลดราคาน้ำมันทุกชนิด 50 สต. เว้นE85 ลง 30 สต. มีผลพรุ่งนี้
31 ส.ค. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันทุกชนิดลิตรละ 50 สตางค์ เว้น E85 ปรับลดลงลิตรละ 30 สตางค์ มีผลตั้งแต่เวลา 05.00 น. ของวันพรุ่งนี้ (1 ก.ย.63)
ทั้งนี้ ส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ กลุ่มเบนซิน ออกเทน 95 ของ PTT Station อยู่ที่ลิตรละ 29.16 บาท, แก๊สโซฮอล์ 95 ลิตรละ 21.75 บาท, แก๊สโซฮอล์ 91 ลิตรละ 21.48 บาท, E20 ลิตรละ 20.24 บาท, E85 ลิตรละ 18.04 บาท
ส่วนน้ำมันดีเซล B7 อยู่ที่ลิตรละ 21.79 บาท, B10 ลิตรละ 18.79 บาท และ B20 ลิตรละ 18.54 บาท (ราคาขายปลีกข้างต้น ยังไม่รวมภาษีบำรุงท้องถิ่น)
